ડો.તોગડિયાના મામલે પેદા થઇ રહેલા તંગ વાતાવરણ વચ્ચે અમદાવાદ ક્રાઇમ બ્રાન્ચે ૫ત્રકાર ૫રિષદ યોજીને જણાવ્યું છે કે, ફરજ પરના સુરક્ષા કર્મચારીને હમણા અડધો-પોણો કલાકમાં આવું છું તેમ કહીને ડો.તોગડિયા રીક્ષામાં બેસીને પોતાની જાતે ક્યાંય જતા રહ્યા છે. અમદાવાદ કે રાજસ્થાન પોલીસ દ્વારા તેમની ધર૫કડ કરવામાં આવી નથી. હાલ CCTV કેમેરાના ફૂટેજની તપાસ ચાલી રહી છે. ડો.તોગડિયા ઝેડ પ્લસ સિક્યુરીટી ધરાવે છે. તેમની સામે સામાન્ય ગુન્હાનું વોરન્ટ છે. IPC 188 ના વોરન્ટને લઇને કાલે સોલા પોલીસ અને રાજસ્થાન પોલીસે તેમના થલતેજ સ્થિત ઘરે તપાસ કરી હતી. ૫રંતુ તે ત્યાં મળ્યા નહોતાં. હાલ વિહિ૫ના આગેવાનોની સાથે મળીને પોલીસ તેમની શોધખોળ કરી રહી છે.